Neuspeh
Neuspehi Etherneta
Pasivno žično omrežje, HALF-DUPLEX in CSMA/CD, torej začetna
zasnova Etherneta, so se izkazali neučinkoviti. HALF-DUPLEX
se uporablja samo na 10Mbps, čeprav ga standardi dopuščajo
tudi na 100Mbps in 1Gbps. Beseda "Ether" je izgubila pomen.
Frekvenčni multipleks (FDM) po koaksialnem kablu kabelske TV
(CATV) se ni uveljavil navkljub razmeroma velikemu dometu
3.6km standarda 10BROAD-36 (1985).
Valovno-dolžinski multipleks (WDM) je predrag. WDM standard
10GBASE-LX4 (2003) so nadomestile cenejše tehnologije brez
WDM. WDM ostaja v standardih za 100Gbps, 200Gbps, 400Gbps.
OFDM, sicer uspešnica (x)DSL modemov, se v Ethernetu ni
obnesel. Inačice 2PASS-TL, 2BASE-TL in 10PASS-TS so utonile
v pozabo. Prezahtevna obdelava ali neželjene zakasnitve?
Opto-elektronski gradniki so še vedno nesorazmerno dragi?
Pred tremi desetletji je optika izgledala potrebna že za
100Mbps. Danes ceneni UTP kljubuje optiki pri 10Gbps!
Pasivna optična omrežja (PON) na osnovi Etherneta se niso
uveljavila. Standardi 10BASE-FP (1993) in 1000BASE-PX10/20
(EPON 2004) so že utonili v pozabo. Ponekod 10G-EPON (2009)?
tekst